Elvis Presley visita la Biblioteca Infantil en l’última vesprada d’animació lectora de maig
2025-07-24

El Rei del Rock&Roll o simplement El Rei. Així era conegut Elvis Aron Presley, un dels millors i més populars cantants nord-americans del segle XX, considerat com una icona musical i cultural. Aquest gran personatge visitarà la Biblioteca Infantil de Burjassot la vesprada del 25 de maig en l’última de les activitats d’animació lectora programades des de l’equip de Biblioteques per al mes de maig.

Els participants en l’activitat, que començarà a les 18 hores, tindran l’oportunitat de conéixer al músic de mans del pare d’un dels usuaris de la Biblioteca Infantil, Joaquín Acosta Castro que, per a ambientar l’activitat, portarà la seua guitarra per a delectar als xicotets amb fragments dels temes d’Elvis.

Qui va ser Elvis, la seua família, el seu lloc de residència, les seues cançons més famoses…tot açò descobriran els xicotets de la Biblioteca Infantil en una activitat diferent que els ajudarà també a conéixer diferents estils de música o un instrument de corda com és la guitarra.